BBL ผนึก 3BB ให้ลูกค้าแบงก์ใช้บริการไวไฟฟรี!ทุกสาขาทั่วประเทศเริ่ม 1 ก.ย.
นางสาวพจณี คงคาลัย ผู้ช่วยผู้จัดการใหญ่ ธนาคารกรุงเทพ จำกัด (มหาชน) หรือ BBL เปิดเผยว่า ธนาคารได้ร่วมกับ บมจ.ทริปเปิลทีบรอดแบนด์ ผู้ให้บริการบรอดแบนด์อินเทอร์เน็ต ภายใต้ชื่อ 3BB นำเสนอบริการอินเทอร์เน็ตไร้สายความเร็วสูงฟรีให้ลูกค้าที่มาใช้บริการที่สาขาของธนาคารกรุงเทพทั่วประเทศ เพื่อตอบสนองไลฟ์สไตล์คนรุ่นใหม่ยุคดิจิตอล และเพิ่มความสะดวกสบายให้ลูกค้าสามารถทำธุรกรรมออนไลน์ได้อย่างรวดเร็วและง่ายดาย รวมถึงการเข้าใช้บริการบัวหลวง ไอแบงก์กิ้ง (ธนาคารทางอินเทอร์เน็ต) และบัวหลวง เอ็มแบงก์กิ้ง (ธนาคารทางมือถือ) ได้อย่างสะดวกสบายและมีความปลอดภัยสูง โดยได้ดำเนินการติดตั้งสัญญาณ WiFi ในพื้นที่สาขาไปแล้วกว่า 500 สาขา และคาดว่าจะติดตั้งให้แล้วเสร็จครบ 1,200 สาขา ภายในสิ้นปี 58 โดยสามารถใช้บริการได้ตั้งแต่วันที่ 1 ก.ย.58
20 ส.ค. 2558

นางสาวพจณี คงคาลัย ผู้ช่วยผู้จัดการใหญ่ ธนาคารกรุงเทพ จำกัด (มหาชน) หรือ BBL เปิดเผยว่า ธนาคารได้ร่วมกับ บมจ.ทริปเปิลทีบรอดแบนด์ ผู้ให้บริการบรอดแบนด์อินเทอร์เน็ต ภายใต้ชื่อ 3BB นำเสนอบริการอินเทอร์เน็ตไร้สายความเร็วสูงฟรีให้ลูกค้าที่มาใช้บริการที่สาขาของธนาคารกรุงเทพทั่วประเทศ เพื่อตอบสนองไลฟ์สไตล์คนรุ่นใหม่ยุคดิจิตอล และเพิ่มความสะดวกสบายให้ลูกค้าสามารถทำธุรกรรมออนไลน์ได้อย่างรวดเร็วและง่ายดาย รวมถึงการเข้าใช้บริการบัวหลวง ไอแบงก์กิ้ง (ธนาคารทางอินเทอร์เน็ต) และบัวหลวง เอ็มแบงก์กิ้ง (ธนาคารทางมือถือ) ได้อย่างสะดวกสบายและมีความปลอดภัยสูง โดยได้ดำเนินการติดตั้งสัญญาณ WiFi ในพื้นที่สาขาไปแล้วกว่า 500 สาขา และคาดว่าจะติดตั้งให้แล้วเสร็จครบ 1,200 สาขา ภายในสิ้นปี 58 โดยสามารถใช้บริการได้ตั้งแต่วันที่ 1 ก.ย.58
ขั้นตอนวิธีการเข้าใช้ได้ง่ายๆ เพียงลงทะเบียนกรอกข้อมูลชื่อผู้ใช้และรหัสผ่านที่ขอรับได้จากเคาน์เตอร์สาขาและสื่อประชาสัมพันธ์ภายในธนาคารเพื่อทำการล็อกอินเข้าระบบ ก็สามารถใช้บริการฟรี 3BB WiFi ได้เป็นเวลา 30 นาที ทั้งนี้ ลูกค้าสามารถใช้สิทธิขอรับรหัสฟรีสูงสุด 2 ครั้ง/วัน
นายสมบัติ พันศิริพัฒน์ รองกรรมการผู้จัดการ บมจ.ทริปเปิลทีบรอดแบนด์ เปิดเผยว่าปัจจุบันลูกค้านิยมใช้บริการอินเทอร์เน็ตไร้สายความเร็วสูง (WiFi) เพราะคนส่วนใหญ่ใช้ชีวิตนอกบ้านมากขึ้น และยังมีความต้องการการเข้าถึงอินเทอร์เน็ตอยู่ตลอดเวลา ประกอบกับโทรศัพท์สมาร์ทโฟนรวมทั้งอุปกรณ์เชื่อมต่ออินเทอร์เน็ต (Internet Access Device) เช่น เน็ตบุ๊ค ไอแพด หรือแท็บเล็ตต่างๆ ได้รับความนิยมอย่างแพร่หลายอีกด้วย 3BB จึงได้ให้ความสำคัญและเน้นปรับปรุงบริการ WiFi ตลอดมา 3BB ได้ปรับเพิ่มความเร็วของ WiFi สูงสุดถึง 100 เมก มีจุดให้บริการกว่า 80,000 จุดทั่วประเทศ ซึ่งจะทำให้ลูกค้า 3BB สามารถใช้งานอินเทอร์เน็ตได้อย่างต่อเนื่องทั้งในบ้านและนอกบ้าน
สำหรับความร่วมมือกับธนาคารกรุงเทพในวันนี้ ถือเป็นอีกก้าวสำคัญระหว่าง 2 องค์กรใหญ่คือ ธนาคารกรุงเทพ และ 3BB ผู้ให้บริการบรอดแบนด์อินเทอร์เน็ตและ Wi-Fi Hotspot ที่มีศักยภาพและครอบคลุมที่สุด เพื่อช่วยอำนวยความสะดวกให้ลูกค้าของธนาคาร สามารถเชื่อมต่อเข้าสู่โลก Online หรือ Internet บนเครือข่าย Wifi Hotspot ของ 3BB อย่างสะดวกสบาย นับเป็นเป้าหมายร่วมกันของทั้งสององค์กรที่จะให้บริการที่ดีที่สุดกับลูกค้าของเรา
นอกจากนี้ 3BB ได้นำเทคโนโลยี FTTx WiFi ซึ่งเป็นบริการบรอดแบนด์อินเทอร์เน็ตไร้สายผ่านโครงข่ายใยแก้วนำแสงมาให้บริการอีกด้วย อีกทั้งยังมีความพร้อมในการ update เทคโนโลยีให้มีความทันสมัยเพื่อตอบสนองความต้องการของลูกค้าอย่างต่อเนื่อง
               